Rumantsch: Da carmalar persunas returnadas/secund-indigens dependa fermamein dall'attractivitad d'ina vischnaunca sco vischnaunca da domicil. Ils facturs che caracteriseschan ina vischnaunca da domicil attractiva ein denton fetg multifars. Spazi da habitar pagabel, qualitad da habitar, implonts da sport e temps liber, purschida culturala, provediment da sanadad, altezia da taglias e taxas, structuras dil gi per affons da scola, pusseivladads da scolaziun, purschida da plazzas da lavur etc. s'audan vitier. Mo cun far reclama per la vischnaunca Ilanz/Glion sco vischnaunca da domicil eis ei buca fatg. Ella reclama ston ferms arguments per la vischnaunca da domicil Ilanz/Glion vegnir accentuai. Bia mesiras per augmentar l'attractivitad dil liug da habitar Ilanz/Glion ein vegnidas realisadas ils davos onns, bia ulteriuras ein planisadas. Cheutier s'audan per exempel il sustegn finanzial dil coworking, la realisaziun dils implonts da sport e temps liber a Fontanivas, la sanaziun dallas plazzas da giug, l'introducziun da structuras dil gi en scola, la modernisaziun permanenta dallas scolas, il sustegn finanzial dallas stizuns dil vitg, il project staziun Glion cun introducziun da trens che partan ni arrivan mintga mes'ura, l'amplificaziun dalla reit da velos, l'introducziun da tempo 30 en pliras fracziuns, ils projects «Areal Maissen, Glion» e «Fistez, Castrisch», il project da turissem «R(h)ein & Rauf» etc. Gest l'introducziun da trens che partan ni arrivan mintga mes'ura entras la Viafier Retica sin la fin 2025 vegn ad augmentar essenzialmein l'attractivitad dalla vischnaunca Ilanz/Glion sco liug da lavur e habitar. Ina proposta interessanta fuss naturalmein era da sbassar la taglia sin entradas e facultad sco quei che numerusas vischnaunca ella regiun han fatg. En vesta alla situaziun finanziala precara dalla vischnaunca Ilanz/Glion ei quei denton buca da responsar actualmein senza cumpensaziun entras igl augment dalla taglia sin immobilias.
Deutsch: Die Gewinnung von Rückkehrern/Zweitheimischen hängt stark von der Attraktivität einer Gemeinde als Wohnsitzgemeinde ab. Die Faktoren, welche eine attraktive Wohnsitzgemeinde kennzeichnen, sind wiederum sehr vielfältig. Bezahlbarer Wohnraum, Wohnqualität, Freizeit- und Sportanlagen, kulturelles Angebot, Gesundheitsversorgung, Höhe der Steuern und Abgaben, Tagesstrukturen für Schulkinder, Qualität der Schulen, Ausbildungsmöglichkeiten, Arbeitsplatzangebot etc. gehören dazu. Nur mit Werbung für die Gemeinde Ilanz/Glion als Wohnsitzgemeinde ist es nicht getan. In der Werbung müssen starke Argumente für die Wohnsitzgemeinde Ilanz/Glion hervorgehoben werden. Massnahmen zur Attraktivitätssteigerung des Wohnortes Ilanz/Glion wurden in den letzten Jahren viele umgesetzt und viele weitere sind geplant. Dazu gehören beispielsweise die finanzielle Unterstützung des Coworkings, die Realisierung der Sport- und Freizeitanlagen Fontanivas, die Sanierung der Kinderspielplätze, die Einführung von Tagesstrukturen in der Schule, die laufende Modernisierung der Schulen, die finanzielle Unterstützung der Dorfläden, das Projekt Bahnhof Ilanz mit der Einführung des Halbstunden Takts durch die RhB, der Ausbau des Velonetzes, die Einführung von Tempo 30 in mehreren Fraktionen, die Projekte «Areal Maissen, Ilanz» und «Fistez, Castrisch», das Tourismusprojekt «R(h)ein & Rauf» etc. Gerade die Einführung des Halbstunden Takts durch die RhB auf Ende 2025 wird wesentlich zur Steigerung der Attraktivität der Gemeinde Ilanz/Glion als Arbeits- und Wohngemeinde beitragen. Ein interessanter Ansatz wäre natürlich auch die Senkung der Einkommens- und Vermögenssteuern, wie das zahlreiche Gemeinden in der Region getan haben. In Anbetracht der angespannten finanziellen Situation der Gemeinde Ilanz/Glion ist dies jedoch ohne Kompensation durch die Erhöhung der Liegenschaftssteuern zum heutigen Zeitpunkt nicht zu verantworten.